75歲顏國樑憑1事走出鬼門關 愛妻大爆「續命」內幕
顏國樑患鱗狀癌入院 曾陷昏迷搶救逾10分鐘
顏國樑回想起入院時的艱難時刻,他提到自己曾經昏迷數天,並多次經歷呼吸困難的狀況。「做過手術,裏面擺咗支架,會痕,令到我咳,咳嘅時候似怪獸,好嚇人。」顏國樑的太太霍潔貞則描述了當時的緊急情況,「當時醫生同我講,隨時會轉差,佢入院已經昏迷要搶救。搶救咗十零分鐘,醫生行出嚟同我講:『而家搶救咗,暫時OK,隨時轉差,要送去深切治療部』。」
霍潔貞不懈努力為丈夫「續命」梁思浩:唔係一定得㗎
面對丈夫的生命危機,霍潔貞四處尋找方法希望能夠為顏國樑「續命」。「我去咗濟公廟搵廟祝,幫佢祈福。裝香、化寶、誠心求拜,佢(顏國樑)平時抄咗啲《心經》,我拎去化咗佢,總之就係做呢啲。」她回憶道。梁思浩則在節目中提到,這些努力並非保證有用,「唔係一定得㗎……」。另一方面,又透露當時有一個圈中人向霍潔貞透露:「佢過到呢15日就會返嚟,過唔到就無得返,預咗幫佢做身後事。」霍潔貞指當時有朋友跟她說:「會唔會諗下法科方面,我即刻諗起我娛樂圈好朋友,即刻打畀佢,8點幾,問佢有乜可以做,佢叫我第二朝一早去濟公廟裝塔香,呢15日係一個關。」
顏國樑回憶昏迷期間險被「帶走」
顏國樑也分享了提到15日的昏迷期間的一些片段,這些或許是由於病情和藥物引起的幻覺。「首先我喺ICU係得兩個人,嗰個人喺度行來行去,我喺張床無奈地睇佢行,佢講電話:『我知,玩梗時差吖嘛,而家係下晝5點幾,唔係10點幾,我知,會過去澳門嗰邊做實驗嘛,我明。』」
至於另一個片段是,顏國樑講到險被「帶走」過程,「到時到候有兩個醫務助理,肥嘟嘟、大媽嗰啲,走埋嚟捉我。我唔畀佢捉,我覺得佢唔係善意,『你好曳啊』,你仲覺得佢係善意?兩個砰砰聲走埋嚟。」顏國樑再講當時自己不能動,幸好佢哋又捉佢唔到,不過就打到隻手啲插管甩晒,整張床都是血。最終,顏國樑強調了太太的努力和對他的愛,「係佢嘅功德,所做嘅一切畀你返嚟。」
顏國樑戲稱自己「廢人」
雖然樂觀面對生死,但不代表顏國樑的抗癌之路輕易。因為鱗狀細胞癌壓住咗他的氣管,令他會有氣喘問題出現,所以而家接不到工作,顏國樑戲稱自己是個廢人,由於冇工作的關係,所以他都有申請每個月二千幾蚊的傷殘津貼,不過完全唔夠cover每月三萬九千六的醫藥費:「化療好鬼貴,一針三萬九千六,冇資助嘅,一個月放喺治療要三萬九千六,仲要我夠要好彩,因為如果你體內嘅細胞唔夠,係做唔到呢個化療。」
顏國樑積蓄治癌現經濟壓力
顏國樑積蓄都用在治療上,令他經濟方面頗有壓力,問他這段時間有冇朋友出手相助?他表示如果不是TVB邀請他亮相台慶,他根本沒有同身邊朋友提及自己病情,他覺得如果同人講自己有事,會嚇到身邊朋友個個雞飛狗走,所以不想嚇親朋友。網民留言打氣:「香港84的陳積,真情的大勝,是颜生的經典,加油,祝福你!」、「好風趣,難得喺逆境嘅時候都保持正能量!」、「古天樂幫幫手!」
多謝女友悉心照顧
化療令顏國樑身體相當疲勞,他形容好似一個好耐冇做運動的人,突然做劇烈運動,翌日身體出現周身骨痛,他謂每次化療後的痛就好似運動後遺症,但痛苦卻放大五倍。除身體上痛楚,顏國樑表示每次做完化療,身體都會乏力,行路會失平衡,說話亦會變得唔夠氣。雖然飽受病魔折磨,但顏國樑話自己冇當患癌係一件大事,唯一係呢段時間,要多謝太太對他悉心照顧。
計劃與女友低調註冊
雖然顏國樑已經叫對方做太太,但其實未註冊未結婚,問到箇中原因?顏國樑指係同97移民潮有關:「因為如果係結咗婚去移民,本錢唔夠有好多影響,但係如果單身去第二度就方便啲。」儘管未有一紙婚書,但顏國樑早已經將太太名字加入遺囑,不過因為而家在內地生活,而內地居住證需要同住的女人有一個名份,否則會被視為召妓,所以為咗法律問題,他之後會同女友低調註冊。
顏國樑話自己冇當患癌係一件大事!
75歲顏國樑現身台慶 離巢TVB後北上生活 曾酗酒致屙血尿超驚險
75歲的前TVB甘草演員顏國樑自從於2008年離開TVB之後就移居內地,更轉行做「太極宗師」,休養生息,鮮有公開露面,生活低調。最近他獲老友鄧英敏邀請到其主持的YouTube節目《老友鬼鬼》擔任嘉賓大談近況。雖然他在節目上聲如洪鐘,耍起太極上嚟亦四平八穩,但原來健康體魄的背後卻飽歷滄桑,幾年前屙血尿與死神擦肩而過。